Γενικές εκλογές του Μαυρίκιου (2014)

Στις 10 Δεκεμβρίου 2014 διεξήχθησαν στον Μαυρίκιο  γενικές εκλογές, που είχαν ως αποτέλεσμα τη νίκη με 47 έδρες για το συνασπισμό Lepep με ηγέτη τον Άνρουντ Τζάγκνοτ, ενώ ο συνασπισμός του Εργατικού Κόμματος και του Ριζοσπαστικού Κινήματος του Μαυρίκιου με αρχηγό το Ναβίν Ραμγκούλαμ κέρδισε μόνο 13 έδρες. 
Ο πρωθυπουργός Ραμγκούλαμ έχασε την έδρα του και παραδέχθηκε την ήττα του, έπειτα από την άρνηση των ψηφοφόρων να δεχτούν την πρότασή του για αύξηση των προεδρικών εξουσιών. Ο συνασπισμός Lepep αποτελείται από το Σοσιαλιστικό Ριζοσπαστικό Κίνημα (MSM) και από άλλα κόμματα, συμπεριλαμβανομένων του Σοσιαλδημοκρατικού Κόμματος του Μαυρίκιου (PMSD) και του Muvman Liberater (ML).

Πλαίσιο
Έπειτα από τη νίκη του Συνασπισμού για το Αύριο στις βουλευτικές εκλογές του 2010, ο Ναβίν Ραμγκούλαμ παρέμεινε στην πρωθυπουργία. Ωστόσο, στη διάρκεια της περιόδου 2010-2014, το Σοσιαλιστικό Ριζοσπαστικό Κίνημα (MSM) και το Σοσιαλδημοκρατικό Κόμμα του Μαυρίκιου (PMSD) αποχώρησαν από το συνασπισμό, αφήνοντας το Εργατικό Κόμμα να κυβερνά μόνο του με ισχνή πλειοψηφία.

Το Σεπτέμβριο του 2014 οι ηγέτες του Εργατικού Κόμματος και του MMM, Ναβίν Ραμγκούλαμ και Πολ Μπερενζέ, υπέγραψαν συμφωνία για εκλογική συνεργασία  συγκροτώντας συνασπισμό για τις επόμενες γενικές εκλογές. Το σχέδιο της συμφωνίας υποσχόταν να πιέσει για συνταγματικές αλλαγές δίνοντας περισσότερες εξουσίες στον Πρόεδρο, ο οποίος ασκεί σήμερα εθιμοτυπικά τα καθήκοντά του.

Λίγο αργότερα, το MSM, το PMSD και το νέο κόμμα Muvman Liberater (που προέκυψε από την απόσπασή του από το MMM λόγω του συνασπισμού τους με το PTR) σχημάτισαν έναν συνασπισμό για να αντιμετωπίσουν το συνασπισμό PTR-MMM στις επόμενες γενικές εκλογές.

Ο πρόεδρος Κέιλας Πραγκ ανακοίνωσε ότι οι γενικές εκλογές θα διεξάγονταν στις 10 Δεκεμβρίου.

Εκλογικό σύστημα
Η Εθνοσυνέλευση αποτελείται από 62 αιρετά μέλη που εκλέγονται σε 20 τριεδρικές περιφέρειες και μία διεδρική περιφέρεια (τη νήσο Ροντρίγκες). Οι εκλογές διεξάγονται με το ευρύ πλειοψηφικό σύστημα, με βάση το οποίο οι ψηφοφόροι έχουν τόσο πολλές ψήφους όσες είναι οι διαθέσιμες έδρες.Electoral system IPU

Εκτός από τα εκλεγμένα μέλη, η Εκλογική Συντονιστική Επιτροπή έχει την εξουσία να διορίζει άλλα 8 μέλη. Τα επιπλέον μέλη επιλέγονται ανάμεσα στους μη εκλεγέντες υποψηφίους, οι οποίοι όμως συγκέντρωσαν τον μεγαλύτερο αριθμό των ψήφων και διορίζονται με στόχο την εξισορρόπηση της κοινοβουλευτικής εκπροσώπησης από διαφορετικές εθνοτικές ομάδες.General information IPU

Αποτελέσματα
Τα αποτελέσματα των εκλογών ανακηρύχθηκαν μία ημέρα μετά τις εκλογές. Η Συμμαχία Lepep εξασφάλισε 47 επί συνόλου 62 εκλεγμένων εδρών στην Εθνοσυνέλευση, ενώ η Συμμαχία Ptr-MMM πήρε 13, με τις υπόλοιπες 2 έδρες να πηγαίνουν στην Λαϊκή Οργάνωση του Ροντρίγκες (OPR),  σύμφωνα με τα επίσημα αποτελέσματα. Άλλες 7 έδρες δόθηκαν από το Γραφείο του Εκλογικού Επιτρόπου σε μη εκλεγέντες υποψηφίους με το σύστημα του "καλύτερου χαμένου". Οι υποψήφιοι που πήραν αυτές τις έδρες ήταν από διάφορες θρησκείες και εθνότητες. Ο συνασπισμός Lepep κέρδισε άλλες 4 έδρες ενώ ο συνασπισμός Ptr-MMM πήρε άλλες 3 έδρες.

Ο αριθμός των εγγεγραμμένων ήταν 936.975 άτομα, με τη συμμετοχή να διαμορφώνεται στο 74,11%.

Κόμματα/συνασπισμοίΨήφοι%ΈδρεςΕξελέγησανΠρώτοι σε ψήφουςΣύνολοΣυνασπισμός Lepep (MSM–PMSD–ML) Από τις 47 κερδισμένες έδρες του Lepep, 34 πήρε το MSM, 7 το PMSD και 6 το ML. Όλοι οι 4 υποψήφιοι που ήρθαν πρώτοι σε ψήφους προέρχονταν από το PMSD.1.016.55149,8347451PTR/MMM Από τις 13 κερδισμένες έδρες του PTR/MMM, οι 9 πήγαν στο MMM και οι 4 στο PTR. Και οι 3 υποψήφιοι που ήρθαν πρώτοι σε ψήφους προέρχονταν από το MMM.785.64538,5113316Μέτωπο Αλληλεγγύης του Μαυρίκιου41.8152,05000Rezistans ek Alternativ23.1171,13000Λαϊκή Οργάνωση Ροντρίγκες21.8741,07202Σοσιαλδημοκρατικό Κίνημα του Μαυρίκιου19.3380,95000Lalit11.5500,57000Κίνημα Ροντρίγκες11.1130,54000Συμφωνία για Κοινοβουλευτική Δημοκρατία10,5480,52000Les Verts Fraternels10,1910,50000Réveille des Jeunes9,7750,48000Κόμμα Κοινωνικής Δικαιοσύνης8.3950,41000Φόρουμ των Ελεύθερων Πολιτών8.2100,40000Ριζοσπαστικό Κίνημα του Ροντρίγκες–Πατριωτικό Μέτωπο του Ροντρίγκες5.7870,28000Κόμμα Malin5.0710,25000Αυθεντικό Κίνημα του Μαυρίκιου4.0710,20000Οι Φιλελεύθεροι3.2560,16000Ensam2.3630,12000Muvman Travayis Militant2.2160,11000
Κόμματα με λιγότερο από 0,1% των ψήφων12.5700,62000Movement Enn Sel Direction1.8530,09000Φιλελεύθερο Κόμμα Δράσης1.5700,08000Union Patriots Ilois Mauriciens1.2930,06000Κίνημα των Εργατών του Μαυρίκιου1.0270,05000Σοσιαλιστικό Μέτωπο1.0050,05000Λαϊκό Κόμμα του Μαυρίκιου5850,03000Μαχητικό Κίνημα Lepep5630,03000Parti Tireurs de Sable5420,03000Σύνδεσμος για Δόμηση4480,02000Ανεξάρτητο Μπλοκ Μπροστά4230,02000Ti Zwazo3980,02000Κίνημα Ανεξαρτησίας του Ροντρίγκες3880,02000Σοσιαλιστικός Συναγερμός του Μαυρίκιου3510,02000Κόμμα των Φτωχών3490,02000Δημοκρατικό Κόμμα του Μαυρίκιου3200,02000Πατριωτικό Μέτωπο του Μαυρίκιου3140,02000Εθνικό Απελευθερωτικό Μέτωπο2710,01000Κίνημα για την Απελευθέρωση του Λαού1710,01000Περιφερειακή Συνέλευση Άνθρωπος-Ζώα-Φύση1560,01000Δυνάμεις Νέας Γενιάς του Μαυρίκιου1450,01000Εθνικό Σοσιαλιστικό Κίνημα1210,01000Εθνικό Κογκρέσο του Μαυρίκιου1150,01000Πολιτικό Κόμμα Τέσσερις Γάτες660,00000Επιτροπή Δράσης του Μαυρίκιου630,00000Κόμμα των Δικαιωμάτων του Μαυρίκιου330,00000
Ανεξάρτητοι26.5161,30000Σύνολο2,039,97210062769Πηγή: Electoral Commission

Επακόλουθα
Λίγο μετά την ανακοίνωση του αποτελέσματος, ο επικεφαλής του συνασπισμού Lepep, Άνρουντ Τζάγκνοτ, δήλωσε σε συνέντευξη Τύπου ότι θα επέστρεφε τη χώρα στο δρόμο για ένα ακόμα οικονομικό θαύμα και ότι θα ξεκινούσαν δουλειά για να υλοποιήσουν αυτά που υποσχέθηκαν. Ο Τζάγκνοτ έγινε σε ηλικία 84 ετών πρωθυπουργός, για 3η φορά στην ιστορία του Μαυρίκιου και ορκίστηκε στις 17 Δεκεμβρίου 2014. 

Σε τηλεοπτική του ομιλία, ο Ραμγκούλαμ παραδέχθηκε την ήττα του και ευχήθηκε καλή τύχη στους νικητές των εκλογών.

Παραπομπές

2014
Μαυρικιο